Patricia Lago

Patricia Lago er en italiensk informatiker og professor ved Vrije Universiteit i Amsterdam, der hun leder the Software and Sustainability Research Group, som hun selv etablerte i 2011 og har ledet siden.

Utdannelse og karriere 
I 1992 tok hun en mastergrad i informatikk (computer science) ved Università degli Studi di Pisa og i 1996 en Ph.D.-grad i regulerings- og datateknikk ved Politecnico di Torino. Etter avsluttet Ph.D.-grad var hun tilknyttet Politecnico di Torino som postdoktor og deretter som amanuensis (assistant professor) til 2003. Fra 2003 har hun vært ansatt ved Vrije Universiteit Amsterdam, først som førsteamanuensis (associate professor), og fra 2015 som professor.

Målet for forskningen hennes er å skape en programvareutvikling som gjør programvare bedre, smartere og mer bærekraftig. Forskningen har kommet til anvendelse på områder som smarte byer, digital transformasjon og digitalt helsevesen. Hun har vært redaktør for flere sentrale fagtidsskrifter og ledet programstyrer for viktige internasjonale forskningskonferanser.

I 2022 ble hun utnevnt til æresdoktor ved Norges teknisk-naturvitenskapelige universitet (NTNU).

Publikasjoner 
 Publikasjoner av Lago i Google Scholar, med h-indeks og antall siteringer
 Publikasjoner av Lago i Researchgate, med h-indeks og antall siteringer

Referanser

Eksterne lenker 
 

Informatikere
Professorer